
Anexa nr.1 la proiect HCL nr.17
STUDIU DE SPECIALITATE PENTRU STABILIREA INDICATORILOR DE PERFORMANTA IN ANUL 2026 PENTRU UAT Drobeta Turnu Severin
Denumirea studiului 

Studiu de specialitate pentru stabilirea Indicatorilor de Performanta ai serviciului de alimentare cu apa si canalizare pentru UAT Drobeta Turnu Severin, sistemele Drobeta Turnu Severin si Gura Vaii judetul Mehedinti.
Elaborator
Asociatia pentru Managementul Serviciilor de Apa si de Canalizare Mehedinti

Scopul studiului

 Prezentul studiu are ca scop stabilirea indicatorilor de performanţă ai serviciului public de alimentare cu apă şi de canalizare pentru UAT Drobeta Turnu Severin, din judeţul Mehedinti.

Cadrul legal

Acest studiu este realizat in conformitate cu prevederile legale cuprinse in:

· Legea 51/2006 serviciilor comunitare de utilitati publice

· Legea 241/2006 serviciului de alimentare cu apa si canalizare 

· Ordin 88/2007 pentru aprobarea Regulamentului cadru al serviciului de alimentare cu apa si de canalizare

Conform acestor legi, serviciul furnizat/prestat prin sistemele de alimentare cu apă şi de canalizare trebuie să îndeplinească, la nivelul utilizatorilor, indicatorii de performanţă prevăzuţi în regulamentul serviciului de alimentare cu apă şi de canalizare.

 Indicatorii de performanţă ai serviciului furnizat/prestat utilizatorilor se stabilesc pe baza unui studiu de specialitate întocmit de autorităţile administraţiei publice locale sau, după caz, de asociaţiile de dezvoltare intercomunitară de apă şi de canalizare, în funcţie de necesităţile utilizatorilor, de starea tehnică a sistemelor de alimentare cu apă şi de canalizare şi de eficienţa acestora, cu respectarea indicatorilor de performanţă minimali prevăzuţi în regulamentul-cadru, respectiv în caietul de sarcini-cadru al serviciului de alimentare cu apă şi de canalizare. În cazul asociaţiilor de dezvoltare intercomunitară de apă şi de canalizare, studiul de specialitate se elaborează în cadrul acestora, se avizează de autorităţile deliberative ale unităţilor administrativ-teritoriale membre şi se aprobă de adunările generale. 

Indicatorii de Performanţă stabilesc condiţiile ce trebuie respectate de Operator în asigurarea serviciilor publice de alimentare cu apă şi de canalizare. 

Indicatorii de Performanţă asigură condiţiile pe care trebuie să le îndeplinească serviciile publice de alimentare cu apă şi de canalizare, avându-se în vedere: 

a) continuitatea din punct de vedere cantitativ şi calitativ; 

b) adaptarea permanentă la cerinţele utilizatorilor; 

c) excluderea oricărei discriminări privind accesul la serviciile publice de alimentare cu apă şi de canalizare; 

d) respectarea reglementărilor specifice din domeniu.

Propunerile de indicatori de performanţă ai serviciului de alimentare cu apă şi de canalizare furnizat/prestat utilizatorilor, rezultate din studiul de specialitate efectuat în acest scop, vor fi supuse dezbaterii publice înaintea aprobării lor de către autorităţile administraţiei publice locale.

Strategie si obiective

 Strategia Autorităţii Delegante (Asociaţia pentru Managementul Serviciilor de Apa si de Canalizare Mehedinti), privind asigurarea serviciului de alimentare cu apă şi de canalizare prevede: 

a) orientarea serviciului către utilizatori; 

b) asigurarea accesului nediscriminatoriu al tuturor membrilor comunităţii la serviciul de alimentare cu apă şi de canalizare; 

c) asigurarea calităţii serviciului la nivelul corespunzător normelor Uniunii Europene; 
d) îmbunătăţirea calităţii mediului, prin utilizarea raţională a resurselor naturale de apă şi epurarea corespunzătoare a apelor uzate, în conformitate cu prevederile legislaţiei de mediu şi ale directivelor Uniunii Europene; 

e) reducerea pierderilor de apă şi a consumurilor energetice din sistemele de alimentare cu apă şi de canalizare; 

f) reducerea consumurilor specifice de apă potabilă la utilizator, inclusiv prin contorizarea branşamentelor şi a consumurilor individuale; 

g) promovarea programelor de investiţii, în scopul dezvoltării şi modernizării sistemelor de alimentare cu apă şi de canalizare; 

h) adoptarea soluţiilor tehnice şi tehnologice, cu costuri minime şi în concordanţă cu prognozele de dezvoltare edilitar-urbanistică şi demografică a comunităţii; 

i) promovarea mecanismelor specifice economiei de piaţă, crearea unui mediu concurenţial, stimularea participării capitalului privat şi promovarea formelor de gestiune delegată; 

j) promovarea metodelor moderne de management; 

k) promovarea profesionalismului, eticii profesionale şi a formării profesionale continue a personalului ce lucrează în domeniu.

Autoritatea Delegantă şi Operatorul convin asupra faptului că următoarele elemente constituie obiective esenţiale şi comune: 

a) îmbunătăţirea condiţiilor de viaţă ale cetăţenilor; 

b) realizarea unei infrastructuri edilitare moderne, ca bază a dezvoltării economice şi în scopul atragerii investiţiilor profitabile pentru comunităţile locale; 

c) dezvoltarea durabilă a serviciilor publice de alimentare cu apa si de canalizare

d) protecţia mediului; 
e) asigurarea contorizării consumului de apă pentru fiecare Utilizator cu care se încheie contracte de furnizare; 
f) menţinerea în stare perfect functionala si imbunatatirea sistemului public de alimentare cu apa si de canalizare in Aria Delegarii; 

g) îmbunătăţirea serviciilor publice de alimentare cu apă şi de canalizare;
 h) menţinerea unor preţuri şi tarife cât mai scăzute pentru apă şi canalizare conform standardelor serviciilor publice de alimentare cu apa si de canalizare

i) echilibrul financiar al Operatorului, cu respectarea preţurilor şi tarifelor; 

j) creşterea progresivă a ariei de acoperire a serviciilor publice de alimentare cu apă şi de canalizare pina la atingerea limitelor întregii Arii a Delegării; 
k) mentinerea calitatii tehnice si intretinerea in buna stare a echipamentelor si lucrarilor cuprinse in serviciile delegate.

În vederea realizării obiectivelor şi sarcinilor ce le revin în domeniul serviciului de alimentare cu apă şi de canalizare a localităţilor, operatorii trebuie sa asigure:

a) producerea, transportul, înmagazinarea şi distribuţia apei potabile, respectiv preluarea, canalizarea, epurarea şi evacuarea apelor uzate; 

b) exploatarea sistemelor de alimentare cu apă, respectiv a sistemelor de canalizare în condiţii de siguranţă şi eficienţă tehnico-economică, cu respectarea tehnologiilor şi a instrucţiunilor tehnice de exploatare;

 c) instituirea, supravegherea si intretinerea, corespunzator dispozitiilor legale a zonelor de protective sanitară, a construcţiilor şi instalaţiilor specifice sistemelor de alimentare cu apă potabilă, de canalizare şi de epurare a apelor uzate; 

d) monitorizarea strictă a calităţii apei potabile distribuite prin intermediul sistemelor de alimentare cu apă, în concordanţă cu normele igienico-sanitare în vigoare; 

e) captarea apei brute, respectiv descărcarea apelor uzate orăşeneşti în receptorii naturali, numai cu respectarea conditiilor impuse prin acordurile, avizele si autorizatiile de mediu si de gospodarire a apelor

f) întreţinerea şi menţinerea în stare de permanentă funcţionare a sistemelor de alimentare cu apa si de canalizare;

g) contorizarea cantitatilor de apa produse, distribuite si respective facturate;

h) creşterea eficienţei şi a randamentului sistemelor în scopul reducerii tarifelor, prin eliminarea pierderilor în sistem, reducerea costurilor de producţie, a consumurilor specifice de materii prime, combustibili şi energie electrică şi prin reechiparea, reutilarea şi retehnologizarea acestora;

i) limitarea cantităţilor de apă potabilă distribuită prin reţelele publice, utilizată în procesele industriale, şi diminuarea consumurilor specifice prin recircularea, refolosirea şi reutilizarea acesteia.

Infrastructura de apa si apa uzata din municipiul Drobeta Turnu Severin:

Alimentarea cu apa in vederea potabilizarii se realizeaza din sursa fluviului Dunarea

-crib 1: X=349911, Y=310266

-crib 2: X=349889, Y=310286

-crib 3: X=349859, Y=310350

-crib 4: X=349849, Y=310361

     Volumele si debitele autorizate sunt urmatoarele:

· Zilnic maxim 31.715 m³/zi 367,1 l/s, Van max=11.576,0mii m³
· Zilnic mediu 28.832 m³/zi; 333,7l/s, Van med=10.532,7 mii m³
· Zilnic minim 28.066 m³/zi; 324,8 l/s, Van min=10.244 mii m³
Functionarea este permanenta: 365 zile/an si 24 ore/zi 

Instalatii de captare 

Statia de pompare treapta I cuprinde:

· 4 pompe tip GRUNDFOS, cu Q=1570m³/h, H=50m³A, P=250kw

· 2 electropompe 18 NDS, cu Q=2550m³/h, H=66 m³A, P=630kw

      Instalatii de tratare 

Statia de tratare a apei cuprinde:

·  depozit de substante chimice folosite in procesul de tratare a apei; 

· opt unitati de flocurare-flotatie-filtrare (fiecare unitate este compusa dintr-un bazin de flocurare din beton cu V=48m³, o camera de flotatie, o linie de filtrare cu nisip avand suprafata de filtrare de 54m2)

· statie de clorinare

· bazin de colectare a namolului cu V=2500m³,  

· statie de pompare apa trepta II-a (repompare)-echipata cu (1+1) pompe pentru fiecare din cele 4 zone de presiune:

· zona I de presiune (1+1) pompe cu Q=500m³/h, H=42m³A, P=90kw 

· zona II-a de presiune (1+1) pompe cu Q=1050m³/h, H=53m³A, P=200kw 

· zona III-a de presiune (1+1) pompe cu Q=1400m³/h, H=51m³A, P=315kw 

· zona IV-a de presiune (1+1) pompe cu Q=490m³/h, H=42m³A, P=90kw 

Statie de clorinare intermediara in localitatea Breznita de Ocol cu clor gazos.

Instalatii de aductiune si inmagazinarea apei

Apa bruta este transportata prin intermediul a trei conducte de aductiune (doua din otel si una din tuburi PREMO) cu Dn 400mm, Dn 600mm, Dn 1000mm si Ltot=1962m pana la statia de pompare. 

· doua rezervoare din beton armat cu V=10000m³ fiecare, un rezervor cu V=5000m³
Reteaua de distributie a apei

Distributia apei in localitatile Drobea Turnu Severin se realizeaza prin conducta din fonta ductila, PEID, otel si fonta cu lungime totala de 240,796 km cu diametre cuprinse intre 25mm si 355mm;

Alimentare cu apa tehnologica: - nu este cazul

Apa pentru stingerea incendiilor - volum intangibil-6000m³, asigurat in cele trei rezervoare de inmagazinare.

Modul de folosire a apei

Necesarul total de apa zilnic este:

-
Qzimax. = 29.641 m³/zi

-
Qzimed = 26.946 m³/zi;

-
Qzimin. = 26.231 m³/zi; 

Cerinta totala de apa 

   
Qzilnic maxim=31.715 m³/zi;

              Qzilnic mediu=28.832m³/zi

 Qzilnic min= 28.066 m³/zi 

Evacuarea apelor uzate

Reteaua de canalizare pentru municipiul Drobeta Turnu Severin are o lungime de 159km si colecteaza apa uzata de la consumatorii casnici, agentii economici si institutiile publice de pe suprafata municipiului.

Apele pluviale sunt separate de cele menajere prin construirea celor 13 camine deversoare care au urmatoarele caracteristici:

1. deversor DV1 Policlinica- aferent G2 Alunis prevazut cu un prag deversor cu h=0.13m si l=1200mm si dirijeaza un debit de apa de 343m³/h spre statia de pompare SP5, ce pompeaza in colectorul care conduce apele uzate spre statia de epurare.

2. Deversor DV2 Carol I amplasat pe strada Grecescu- aferent G2 Alunis prevazut cu un prag deversor cu h=0.35m si l=1200mm si dirijeaza un debit maxim de apa uzata de 220m³/h spre statia de pompare SP5, ce pompeaza in colectorul care conduce apele uzate spre statia de epurare.

3. Deversor DV3 strada Grecescu- aferent G2 Alunis prevazut cu un prag deversor cu h=0.20m si l=1000mm si dirijeaza un debit de apa uzata de 180m³/h la colectorul care conduce apele uzate spre statia de epurare.

4. Deversor DV4 strada Costescu- aferent G3 Port prevazut cu un prag deversor cu h=0.45m si l=1000mm si dirijeaza un debit de apa uzata de 120m³/h la colectorul care conduce apele uzate spre statia de epurare.

5. Deversor DV5 CFR - aferent G3 Port prevazut cu un prag deversor cu h=0.13m si l=1000mm si dirijeaza un debit de apa uzata de 109m³/h la colectorul care conduce apele uzate spre statia de epurare.

6. Deversor DV6 Smardan - aferent G8 Smardan prevazut cu un prag deversor cu h=0.13m si l=1500mm si dirijeaza un debit de apa uzata de 396m³/h spre statia de pompare SP3, ce pompeaza in colectorul care conduce apele uzate spre statia de epurare.

7. Deversor DV7 Aurelian - aferent G5 Liceul Traian prevazut cu un prag deversor cu h=0.25m si l=1250mm si dirijeaza un debit de apa uzata de 775m³/h la colectorul care conduce apele uzate spre statia de epurare.

8. Deversor DV8 C Muzeu- aferent G6 Muzeu prevazut cu un prag deversor cu h=0.11m si l=1000mm si dirijeaza un debit de apa uzata de 226m³/h spre statia de pompare SP2, ce pompeaza in colectorul care conduce apele uzate spre statia de epurare.

9. Deversor DV9 str. Pandurului - aferent G4 DGAIA prevazut cu un prag deversor cu h=0.60m si l=1500mm si dirijeaza un debi de apa uzata de 586m³/h la colectorul care conduce apele uzate spre statia de epurare.

10. Deversor DV10 Topolnita - aferent G4 DGAIA prevazut cu un prag deversor cu h=0.18m si l=1500mm si dirijeaza un debit de apa uzata de 791m³/h la colectorul care conduce apele uzate spre statia de epurare.

11. Deversor DV11 CPL - aferent G9 CPL prevazut cu un prag deversor cu h=0.75m si l=1200mm si dirijeaza un debit de apa uzata de 475m³/h la colectorul care conduce apele uzate spre statia de epurare.

12. Deversor DV12 transfer general aferent gurii de evacuare G7 CCH, este prevazut cu un prag deversor cu h=0.45m si l=1250mm, dirijeaza debitele de apa uzata in statia de pompare SP1, ce pompeaza apele uzate spre statia de epurare.

13. Deversor DV13 SPO Schela - aferent G1 Craiovita prevazut cu un prag deversor cu h=5.20m si l=5350mm si dirijeaza un debit de apa uzata de 300m³/h spre statia de pompare SP6, ce pompeaza in colectorul care conduce apele uzate spre statia de epurare.

Aceste debite sunt dirijate de catre deversoare spre statia de epurare in perioadele fara precipitatii. 

Gura de evacuare G7 –CCH.X=349.420, Y=316.716-este gura de evacuare de la statia de epurare.

Statia de epurare treapta mecanica (etapa I) – are capacitatea de 2500m³/h (50.000 m3/zi) compusa din:

a. Linia apei:

   - Statie de pompare si by-pass

- statie pompare P-Stn1 prevazuta cu 2 bazine de retentie (10,4x9,5x11,3m) si echipata cu 1+1 pompe fiecare camera;

- debitmetru intrare; 

- doua gratare rare automate de 40mm, doua gratare dese de 6mm si un gratar de deviere automat;

- desnisipator si separatoare de grasimi- 2 compartimente longitudinale deschise (canale cu L=15m, l=10,5m, h=3,0m) pentru indepartarea grasimilor si nisipului, prevazute cu echipamentele necesare, inclusiv cu turbine de aerare;

- decantoare primare -2 decantoare cu V=7003m³ fiecare, dupa decantare apa este transportata printr-o conducta cu Dn=1000mm, L=50m spre canalul PARSHALL de evacuare cu L=17,77m, l=4,0m, h=2,20m, apoi apele epurate mecanic sunt evacuate in raul Topolnita prin vechiul canal realizat din tuburi din beton cu Dn=1500mm, L=150m.  

b. Linia namolului

- ingrosator gravitational cu D=10m, h=3,0m, V=236m³;

- rezervor de depozitare a namolului ingrosat cu V=270m³;

- digestorul aerob cu V=684m³;

- deshidratarea namolului;

Namolul deshidratat se ridica conform Contractului de prestari servicii nr. 8224/03.10.2011 incheiat cu SC BRATNER SERVICII ECOLOGICE SA pe termen nelimitat. 

Infrastructura de apa si apa uzata din Gura Vaii:

Sursa de apa: captare din subteran-front de captare constituit din doua foraje:

F1- H=85m, Qexpl=5,0l/s

F2- H=85m, Qexpl=5,0 l/s

Volume autorizate:

· Zilnic maxim= 328,59 m³
· Zilnic mediu= 252,76 m³
· Zilnic minim= 156,38m³
Fiecare foraj este echipat cu cite o pompa submersibila Wilo Q=5,0l/s, H=74m.
Tratarea apei brute se realizeaza prin dezinfectie cu clor gazos Q=10 l/s, functie de debitul de intrare si clorul rezidual.
Apa dezinfectata este stocata intr-un rezervor de 50m³ de unde este pompata de o pompa Wilo cu Q=11,8 l/s, H=75m, P=15kw in reteaua de distributie si in rezervorul de 300m³. 

Reteaua de distributie are o lungime de 5302m cu diametre cuprinse intre 75 si 225 mm.

Sistemul de canalizare este alcatuit din reteaua de canalizare cu o lungime de 4.180 m cu diametrul de 250mm, o statie de pompare ape uzate, conducta de refulare din fonta ductila Dn=125mm, L=1.454m si P=3,9 kw. Apele pluviale sunt evacuate partial prin rigole stradale in Jidostita. Statia de epurare, care asigura o tratare mecanica si biologica a apelor uzate colectate de la utilizatori, are o capacitate de 2.100 l.e, Qzi max=347 m3/zi, Qorar max=36 m3/h. Epurarea mecanica reprezinta etapa in care are loc indepartarea materiilor solide prin sitare, indepartarea grasimilor prin flotatie si a nisipului si suspensiilor prin decantare. In etapa de epurare biologica au loc procesele de reducere a combinatiilor de carbon, nitrificare-denitrificare, reducere bio-chimica fosfor, stabilizare aeroba namol, decantare secundara si evacurare apa epurata. Namolul in exces , stabilizat biologic, este deshidratat (25% SU mechanic). 
Indicatori de performanta propusi pentru UAT Drobeta Turnu Severin (in conformitate cu prevederile anexei 1 din Ordinul nr.88/2007 pentru aprobarea Regulamentului cadru al serviciului de alimentare cu apa si de canalizare)
Bransarea/racordarea utilizatorilor

I.I a) numarul de solicitari de bransare/numarul de solicitari de racordare ale utilizatorilor la sistemul public de alimentare cu apa si/sau canalizare, diferentiat pe utilitati si pe categorii de utilizatori. Avind in vedere faptul ca, gradul de bransare, 99,98% pentru municipiul Drobeta Turnu Severin si 100% pentru localitatea Gura Vaii, furnizat de catre operatorul Secom S.A. prin adresa nr. 14011/23.10.2025 nu se vor propune indicatori pentru cererile de bransare. In ceea ce priveste numarul de cereri de racordare, tinind cont de modificarile legislative aparute, OUG 144/2021, cu privire la modificarea si completarea Legii serviciului de alimentare cu apa si de canalizare nr.241/2006, in speta art.14 cu adaugarea in sarcina  autoritatilor publice locale de a tine evidenta persoanelor fizice sau juridice care nu se conecteaza la sistemele publice de canalizare existente sau nou infiintate si care nu evacueaza apa uzata la reteaua publica de canalizare, coroborat cu lipsa unei situatii exacte, bazata pe elemente certe, a numarului de racorduri dotate cu camine de racord, fara ca aceste racorduri sa fie asimilate unor contracte de preluare a apelor uzate, nu se vor propune indicatori pentru indicatorul de solicitari de racordare a cetatenilor la sistemul de canalizare. 
I.I b) numarul de solicitari la care intervalul de timp, dintre momentul inregistrarii cererii de bransare/racordare a utilizatorului, pina la primirea de catre acesta a avizului de bransare/racordare, este mai mic de 15/30/60 zile calendaristice. Referitor la numarul de solicitari la care intervalul de timp dintre momentul solicitarii si data primirii a avizului de bransare se propune un procent de 100% pentru solutionare in 30 zile, tinindu-se cont de prevederile anexei 3 “Termenele serviciului de alimentare cu apa” din cadrul Contractului de Delegare a gestiunii serviciilor publice de alimentare cu apa si de canalizare Dispozitii speciale partea de apa si partea de canalizare unde se specifica o durata de raspuns de 15 zile lucratoare.  Aceasta optiune tine cont de eventuala posibilitate de solicitare a vreunei cereri de bransare/racordare, in ciuda propunerilor de la punctul I.I a).
Contractarea furnizarii apei/preluarii apelor uzate si meteorice

I.II.a) Numarul de contracte incheiate raportat la nr. de solicitari se propune procentul de 100%, realizindu-se astfel incheierea tuturor solicitarilor complete si conforme depuse, asigurindu-se astfel respectarea principiului accesibilitate egala a utilizatorilor la serviciul public de alimentare cu apa din cadrul Legii 241/2006 a serviciului de alimentare cu apa si de canalizare. Procentul propus de 100% are in vedere o acoperire integrala a serviciului de alimentare cu apa si de canalizare. Propunerea a avut in vedere posibilitatea existentei vreunei solicitari de bransare si confirmarea faptului ca orice solicitare completa si conforma depusa sa aiba ca finalitatea incheierea unui contract.
I.II.b) Procentul de contracte de la punctul I.II.a) incheiate in termen de mai putin de 30 zile calendaristice. Tinind cont de faptul ca toate contractele incheiate, raportate prin indicatorii realizati in cadrul UAT-urilor care au predat sistemele operatorului, au fost realizate in termen de maxim 30 zile calendaristice se propune ca si indicator de realizare procentul de 100%.
I.II.c) Numarul de solicitari de modificare a contractelor raportate la numarul total de solicitari de modificare a contractelor rezolvate in 30 zile. Se propune o tinta de 100% ca si procent de solutionare a cererilor de modificare a contractelor care nu aduc atingere prevederilor contractului cadru.
Masurarea si gestiunea consumului de apa

I.III.a) Numarul anual de contoare montate raportat la numarul de solicitari. Se propune un procent de 100%, tinindu-se cont de obligativitatea montarii de catre operator a contoarelor, prevazuta in Legea 241/2006 art 27 alin1 lit.g) “…contorizarea cantităţilor de apă produse, distribuite şi, respectiv, facturate…”, precum si de prevederea din cadrul “Regulamentul serviciului de alimentare cu apa si de canalizare”-art.224 lit g) “… operatorul trebuie sa asigure contorizarea cantitatilor de apa produse, distribuite si respectiv facturate”.
I.III.b) Numarul anual de contoare montate, raportat la numarul total de utilizatori fara contor. Nu este cazul, toate bransamentele existente au contori.
I.III.c) Numarul anual de reclamatii privind precizia contoarelor raportat la numarul total de contracte. Avind in vedere faptul ca indicatorii realizati pe primele trei trimestre ale anului 2025, coroborat cu faptul ca a fost semnat contractul de finantare aferent proiectului “Digitalizarea infrastructurii de apa si apa uzata in judetul Mehedinti” (prin care se propune printre altele achizitionarea a 4838 contori apa), demarindu-se procesul de schimbare a acestora, a fost semnat contractul de finantare pentru “Proiectul regional de dezvoltare a infrastructurii de apa si apa uzata din judetul Mehedinti, in perioada 2020-2024” (prin care sunt propuse printre altele si inlocuirea a unui numar de 5.844 contoare apa cu diametre intre DN 20 mm - DN 100 mm in camine existente ), contract de lucrari ce a fost semnat, lucrarile fiind demarate,  se propun urmatorii indicatori pentru utilizatorii consumatori casnici: trim I-0,27%, trim II-0,2%, trim III-0,2%, trim IV-0,27%; indicatori agenti economici: trim I-0,5%, trim II-0,2%, trim III-0,2%, trim IV-0,5%; indicatori institutii publice : trim I-0,4%, trim II-0,4%, trim III-0,4%, trim IV-0,4%. Numarul de reclamatii rezultate din indicatorii propusi pentru agenti economici (in numar de 719 unitati) ar fi cuprins intre una si patru reclamatii/trimestru, in timp ce pentru institutii publice (in numar de 149 unitati) numarul de reclamatii rezultate este de una/trimestru. 
 I.III.d) Ponderea din numarul de reclamatii de la lit. c) care sunt justificate. Avind in vedere indicatorii anterior (2025) aprobati de 3-4%, coroborat cu informatiile prezentate de la pct. I.III.c) respectiv nr. reclamatii: trim I-29, trim II-22, trim III-22, trim IV-29 pentru utilizatorii casnici; trim I-1, trim II-1, trim III-1 si trim IV-1 pentru utilizatorii agenti economici si trim I- 1, trim II-1, trim III-1, trim IV-1 pentru  institutii publice se propune acceptarea urmatorilor indicatori: utilizatori casnici-trim I-3%, trim II-4%, trim III-4%, trim IV-3%; agenti economici-trim I-25%, trim II-0%, trim III-0%, trim IV-25%; institutii publice trim I-0%, trim II-0%, trim III-0%, trim IV-0%.
I.III e) procentul de solicitari de la lit.c) care au fost rezolvate in mai putin de 8 zile. Tinind cont de prevederile punctului 7.14 din cadrul contractului cu utilizatorii, sesizarile privind defectiunile contorilor trebuie solutionate in max.8 zile, prin urmare acest indicator are propus un procent de 100%. 

I.III.f) Numarul de sesizari privind parametrii apei furnizate raportat la numarul total de utilizatori. Tinind cont de faptul ca in cadrul indicatorilor anterior aprobati (2025), procentul a fost de 1,8%, coroborat cu inexistenta vreunei sesizari pe aceasta tema, se propune acceptarea unui procent de 1,8%.
I.III. g) Cantitatea de apa furnizata raportata la numarul total de locuitori de tip casnic deserviti. Populatia deservita, cf. informatiilor Secom S.A., aferenta procentului de bransare, reprezinta ~ 79849 locuitori (Drobeta Turnu Severin+Dudasu Schelei+Schela Cladovei+Gura Vaii), conform adresei nr. 14011/23.10.2025 emisa de Secom SA. Avind in vedere Autorizatiile de Gospodarire a Apei nr. 208/28.10.2024, 41/14.02.2025 din care rezulta debitul autorizat pentru necesarul maxim de apa care este de 29.641 m³/zi pentru toate localitatile care sunt alimentate din statia de tratare Drobeta (Drobeta, Breznita Ocol, Magheru, Simian, Dudasu Cernetului, Dudasu Schelei si Schela Cladovei) si cerinta maxima pentru sistemul Gura Vaii de 306,8 m3/zi, rezultind un debit cerinta maxima pentru localitatile Drobeta Turnu Severin, Gura Vaii, Dudasu Schelei si Schela Cladovei de 27.552 m3/zi. Tinind cont de informatiile mentionate mai sus rezulta un indicator de 0,35 m³/zi/persoana adica ~31 m³/persoana/trimestru.

Citirea, facturarea si incasarea contravalorii serviciilor de apa si de canalizare furnizate/prestate
I.IV. a) Numarul de reclamatii privind facturarea raportat la numarul total de utilizatori. Avindu-se in vedere faptul ca acest indicator aprobat anterior (an 2025) a avut o tinta maxima de 1,3%, coroborat cu faptul ca pe primele trei trimestre ale anului 2025 nu a fost inregistrata nici o reclamatie cu privire la acest aspect, se propune acelasi indicator maxim de 1,3% pe fiecare trimestru. 
I.IV b) procentul de reclamatii de la lit. a) rezolvate in termen de 10 zile. Avindu-se in vedere faptul ca acest indicator aprobat anterior prin Regulamentul serviciului de alimentare cu apa si de canalizare, in cadrul UAT Drobeta Turnu Severin a avut o tinta de 80%, se propune acceptarea ca tinta pentru anul 2026 a aceluiasi procent de 80% (pe fiecare trimestru) de reclamatii solutionate in termen de 10 zile. S-a avut in vedere, de asemenea, si faptul ca, in conformitate cu prevederile anexei 3 din cadrul Contractului de Delegare a gestiunii serviciilor publice de alimentare cu apa si de canalizare Dispozitii speciale partea de apa si partea de canalizare, o plingere trebuie solutionata in 15 zile lucratoare.
I.IV c) procentul din reclamatiile de la lit. a care s-au dovedit a fi justificate. Analizind indicatorii propusi si aprobati anterior pentru UAT Drobeta Turnu Severin (33%), coroborat cu inexistenta reclamatiilor pe aceasta tema in cursul primelor 3 trimestre ale anului 2025, se propune acceptarea ca tinta pentru anul 2026 a aceluiasi procent de 33% pe fiecare trimestru din indicatorul propus la punctul I.IV.a.
I.IV d) valoarea facturilor incasate raportata la valoarea totala a facturilor emise. Avind in vedere faptul ca operatorul ia in considerare in cazul unui trimestru facturile aferente lunilor trimestrului respectiv, ceea ce inseamna ca incasarea pentru facturile aferente ultimei luni ale trimestrului nu pot fi evidentiate in raportarile trimestriale, iar perioada de plata, conform contractelor cu utilizatorii (art.15.1 ) este de 15 zile de la emiterea facturilor, iar aplicarea de penalitati de intirziere se face dupa neplata facturii in termen de 30 zile de la data scadentei (15 zile de la emiterea facturii), adica dupa 45 zile de la emiterea facturii, se propune acceptarea unei incasari de 80% pentru facturile aferente primei luni a trimestrului, 50% pentru facturile lunii a II a trimestrului si 0% pentru facturile ultimei luni, ceea ce ar conduce la o medie de ~ 43% pe trimestru. Tinind cont de faptul ca in cursul anului se fac plati si pentru ultimele luni ale fiecarui trimestru, precum si pentru facturi care nu pot fi raportate in cadrul trimestrelor de referinta se propune un indicator anual de 80%, pastrindu-se astfel procentul indicatorului anual aprobat anterior in 2025.

Intreruperi si limitari in furnizarea apei si in preluarea apelor la canalizare

Intreruperi accidentale

I.V.a) numarul de intreruperi neprogramate anuntate, pe categorii de utilizatori. Avindu-se in vedere faptul ca frecventa de producere a acestor evenimente este mai ridicata in cursul perioadelor friguroase, coroborat cu faptul ca aceste sisteme au suferit imbunatatiri prin POS Mediu, tinind cont de demararea lucrarilor de investitie pe fonduri europene aferente proiectului “Proiectul regional de dezvoltare a infrastructurii de apa si apa uzata din judetul Mehedinti, in perioada 2020-2024”  indicatorii anterior aprobati (trim I-6, trim II-3, trim III-3 si trim IV-6), coroborat cu inexistenta vreunei intreruperi neprogramate pe primele trei trimestre ale anului 2025,  se propune aprobarea urmatorilor indicatori: consumatori casnici trim. I-3, trim. II-2, trim. III-2 si trim. IV-3; pentru utilizatorii agenti economici si institutii publice se propune acceptarea urmatorilor indicatori: trim .I- 2, trim.II-1, trim.III-1, trim.IV -2, respectiv trim I-1, trim II-1, trim III-1, trim IV -1 pentru institutii publice. 
I.V.b) numar de utilizatori afectati de intreruperile neprogramate anuntate raportat la total utilizatori, pe categorii de utilizatori. Tinind cont de finalizarea investitiilor prin POS Mediu, sectorizari suplimentare realizate, precum si de justificarile mentionate la punctul I.V.a) se propun urmatorii indicatori: pentru populatie: trim.I-2,5%, trim.II-2%, trim III-2%, trim.IV-2,5% (reprezentind intre 218-273 de utilizatori- inclusiv utilizatori asociatii de proprietari); pentru agenti economici si institutii publice se propune urmatorii indicatori: trim I-2%, trim II-1%, trim III-1%, trim IV-2% (reprezentind intre 7 si 14 utilizatori), respectiv trim I-1%, trim II-1%, trim.III-1%, trim IV-1% pentru utilizatori institutii publice ( reprezentind un utilizator).
I.V.c) durata medie a intreruperilor raportate la 24 ore pe categorii de utilizatori. Tinind cont de faptul ca in cazul indicatorilor anterior aprobati (Regulamentul serviciului de alimentare cu apa si de canalizare ) valoarea acestora a fost de 15%, reprezentind o medie a intreruperilor de ~ 3,6 ore/ intrerupere, coroborat cu demararea proiectului “Proiectul regional de dezvoltare a infrastructurii de apa si apa uzata din judetul Mehedinti, in perioada 2020-2024”  se propune acceptarea unui procent de 20% (4,8 h pe intrerupere) pentru toate categoriile de utilizatori. 
I.V.d) numarul de intreruperi accidentale pe categorii de utilizatori. Avindu-se in vedere faptul ca frecventa de producere a acestor evenimente este mai ridicata in cursul perioadelor friguroase, coroborat cu faptul ca sistemul a fost modernizat prin implementarea investitiilor realizate prin POS Mediu, si tinind cont de demararea proiectului “Proiectul regional de dezvoltare a infrastructurii de apa si apa uzata din judetul Mehedinti, in perioada 2020-2024”, coroborat cu intreruperile accidentale inregistrate pe primele trei trimestre ale anului 2025, respectiv: trim I-4, trim II-4 si trim III-6 pt. utilizatori casnici si 3 intreruperi in trim III pt utilizatorii agenti economici, se propune acceptarea urmatorilor indicatori: populatie trim. I-8, trim. II-6, trim. III-8 si trim. IV-8. Pentru utilizatorii agenti economici se propune acceptarea urmatorilor indicatori: trim .I- 5, trim.II-3, trim.III-3, trim.IV -5, iar pentru institutiile publice se propun urmatorii indicatori trim I-3, trim II-1, trim III-1, trim IV -3.
I.V.e) numarul de utilizatori afectati de intreruperile accidentale raportat la total utilizatori/categorii de utilizatori. Avind in vedere indicatorii aprobati in 2025 si indicatorii realizati in 2025, respectiv : trim I-0,92%, trim II-0,35%, trim III-0,53%, se propun urmatorii indicatori : populatie- trim I- 2%, trim II-1.8%, trim III-2%, trim IV-2%; agenti economici trim I-0.7%, trim II-0.4%, trim III-0,4%, trim IV-0,7%; institutii publice trim I-0.8%, trim II-0.8%, trim III-0.8%, trim IV-0.8%.

Intreruperi programate
I.V.II a) numarul de intreruperi programate. Avindu-se in vedere necesitatea efectuarii lucrarilor de intretinere periodice, analizind indicatorii realizati pe trimestrele I, II si III ale anului 2025, respectiv 9 intreruperi programate pe total (trim I-2, trim II-3, trim III-4), tinind cont de demararea lucrarilor de investitie pe fonduri europene aferente proiectului “Proiectul regional de dezvoltare a infrastructurii de apa si apa uzata din judetul Mehedinti, in perioada 2020-2024” precum si analizind indicatorii anterior aprobati pe anul 2025, respectiv trim I-6, trim II-8, trim III-8 si trim IV-6, se propun urmatorii indicatori tinta pentru anul 2026: trim I-4, trim II-5, trim III-6, trim IV-6.
I.V.II.b) durata medie a intreruperilor programate raportata la 24 h. Avind in vedere durata medie realizata a intreruperilor programate pe trimestrele I, II si III ale anului 2025, cind cea mai mare intrerupere s-a cifrat la ~12,5% reprezentind ~ 3 ore/intrerupere, coroborat cu indicatorii anterior aprobati (25%) se propune acceptarea unui procent de max. 20%, reprezentind  4,8 h intrerupere la 24 h.
I.V.II.c) numarul de utilizatori afectati de aceste intreruperi raportat la numarul total de utilizatori, pe categorii de utilizatori. Se propune acceptarea unui procent de max.8% pentru consumatorii casnici si 10% pentru utilizatorii agenti economici si institutii publice, tinind cont de posibilitatile de sectorizare rezultate in urma implementarii proiectului prin POS Mediu si ISPA, precum si de realizati (maxim 4,19%)pe primele trei trimestre ale anului 2025.
I.V.II.d) numarul de intreruperi cu durata programata depasita raportat la total intreruperi programate, pe categorii de utilizatori. Avind in vedere faptul ca in cadrul indicatorilor realizati pe primele trei trimestre ale anului 2025 nu au existat intreruperi cu durata programata depasita, coroborat cu numarul propus de intreruperi programate de la pct. I.V.II.a) se propune un procent de max.15% ceea ce ar reprezenta ~ 1 intrerupere (din intreruperile de la pct. I.V.II.a) ce ar putea depasi durata programata de 20% (4,8h) propusa la pct. I.V.II.b.
Intreruperi datorate nerespectarii prevederilor contractuale de catre utilizator

I.V.III.a) numarul de utilizatori carora li s-a intrerupt furnizarea/prestarea serviciilor pentru neplata facturii raportat la numarul total de utilizatori, pe categorii de utilizatori. Avind in vedere indicatorii realizati pe primele trei trimestre ale anului 2025 ( nu au existat intreruperi generate de neplata facturii) coroborat cu indicatorii anterior aprobati 0.8% pentru utilizatorii casnici si 0.9% pentru utilizatorii agenti economici, se propun urmatorii indicatori: populatie – tinta maxima de 0,8% pentru fiecare trimestru in parte. In cazul  agentilor economici, se propune acceptarea pe fiecare trimestru a unui procent de max.0,9% (reprezentind ~6 utilizatori), iar pentru institutiile publice, se propune un procent de 0%.

  I.V.III.b) numarul de contracte reziliate pentru neplata serviciilor furnizate raportat la numarul total de utilizatori, pe categorii de utilizatori. Avindu-se in vedere faptul ca in cadrul indicatorilor realizati pe trimestrele I, II si III 2025 nu au existat persoane carora le-a fost reziliat contractul, coroborat cu propunerea anterioara de 0.8% (~ 87 utilizatori populatie), respectiv 0,9% (6 utilizatori agenti economici) pentru utilizatorii carora le-a fost intrerupta furnizarea serviciului, se propune acceptarea unui indicator de 0,1% pentru populatie (reprezentind ~ 11 contracte reziliate). Pentru agenti economici, se propune acceptarea unui indicator de 0,4% reprezentind trei contracte reziliate. Aceaste propuneri vor trebui sa tina cont si de indeplinirea conditiei din art.5 la contractul de prestare/furnizare a serviciului “Rezilierea contractului se poate face la cererea utilizatorului numai dupa achitarea la zi a tuturor debitelor datorate catre operator”.
I.V.III.c) numar de intreruperi datorate nerespectarii prevederilor contractuale, pe categorii de utilizatori. Tinind cont de propunerile de la punctul I.V.III a) (pentru utilizatori casnici s-a propus un procent de 0,8% reprezentind 87 utilizatori) se propune acceptarea a 120 intreruperi pe fiecare trimestru. Pentru utilizatori agenti economici se propun 12 intreruperi/trimestru si 1 intrerupere pentru institutiile publice. Aceaste propuneri tin cont de prevederile art. 6.8 alin.1 din contractul cadru cu utilizatorii, unde sunt prevazute toate elementele care pot conduce la intreruperea furnizarii apei catre utilizator.
I.V.III.d) numarul de utilizatori carora li s-a intrerupt furnizarea serviciilor, realimentati in mai putin de 3 zile, pe categorii de utilizatori. Tinind cont de prevederile contractului cadru de furnizare/prestare a serviciului de alimentare cu apa si de canalizare art. 7.23 “reluarea prestarii/furnizarii serviciului se va face in termen de max.5 zile lucratoare”, coroborat cu indicatorul propus la pct. I.V.III.c) precum si cu indicatorul propus la I.V.III.b se propune acceptarea unui indicator de (120-11)*80/100= 87 utilizatori/ trimestru; pentru agentii economici (12-3)*80/100=7 utilizatori/trimestru; 1 utilizator pentru institutii publice.
Calitatea serviciilor furnizate/prestate

I.VI a) numarul de reclamatii privind parametrii de calitate ai apei furnizate raportat la numarul total de utilizatori, pe tipuri de utilizatori si tipuri de apa furnizata si parametrii reclamati. Tinind cont de indicatorii aprobati anterior pentru UAT Drobeta Turnu Severin de 2,3%/trimestru pentru utilizatorii casnici si 1,4% atit pentru utilizatorii agenti economici si institutii publice, coroborat cu lipsa oricaror reclamatii pe aceasta tema in cursul primelor trei trimestre ale anului 2025, se propune acceptarea urmatoarelor tinte: 2,3% pentru utilizatorii casnici, si 1,4% pentru agentii economici si 1,4% pentru institutiile publice. 

I.VI b) procentul din reclamatii de la lit.a) care s-au dovedit a fi din vina operatorului. Avind in vedere indicatorii anterior aprobati (2025) pentru UAT Drobeta Turnu Severin de 9%- consumatori casnici, 20% agenti economici si 50% institutii publice, pentru fiecare trimestru, coroborat cu inexistenta vreunei reclamatii cu privire la parametrii de calitate ai apei potabile si tintele propuse  la pct. I.VI.a), se propune acceptarea aceluiasi procent de 9% pentru utilizatorii casnici, respectiv  20% pentru utilizatorii agenti economici si 50% pentru institutiile publice.
I.VI c) valoarea despagubirilor platite de operator, pentru nerespectarea conditiilor si parametrilor de calitate stabiliti in contract , raportata la valoarea facturata, pe tipuri de servicii si categorii de utilizatori. Avind in vedere faptul ca in cadrul indicatorii aprobati anterior valoare tinta a fost de 1%, se propune acceptarea aceleiasi tinte de max. 1% din valoarea facturilor. Procentul propus asigura incadrarea in prevederile art.8.3 din contractul cadru unde se specifica faptul ca utilizatorul are dreptul de a beneficia de reducerea facturii curente in situatia neasigurarii parametrilor calitativi ai apei furnizate in proportie de 30% din valoarea facturii curente. 

I.VI d) Numarul de reclamatii privind gradul de asigurare in functionare raportat la numarul total de utilizatori. Avind in vedere inexistenta reclamatiilor pe primele trei trimestre ale anului 2025, coroborat cu o tinta aprobata anterior pentru UAT Drobeta Turnu Severin de 1,2%, se propune acceptarea unui  indicator de 1,2% pe fiecare trimestru.
Raspunsuri la solicitarile scrise ale utilizatorilor 
I.VII. a) numarul de sesizari scrise, altele decat cele prevazute la celelalte articole, in care se precizeaza ca este obligatoriu raspunsul operatorului, raportat la numarul total de sesizari. Avindu-se in vedere indicatorii aprobati anterior (Regulamentul serviciului de alimentare cu apa si de canalizare )  in cadrul UAT Drobeta Turnu Severin de 9%, coroborat cu lipsa oricaror sesizari scrise pe primele trei trimestre ale anului 2025, altele decat cele prevazute la celelalte articole, se propune aprobarea aceluiasi indicator de 9% pe fiecare trimestru.
I.VII. b) procentul din totalul de la lit. a) la care s-a raspuns intr-un termen mai mic de 30 zile calendaristice. In conformitate cu prevederile art. 226 lit. n) din Regulamentul serviciilor de alimentare cu apa si de canalizare, operatorul are obligatia sa raspunda in scris la sesizarile utilizatorilor in termen de 30 zile calendaristice de la inregistrarea acestora. Avind in vedere cele mentionate anterior se propune acceptarea unui procent de 100% pentru acest indicator.
Indicatori de performanta garantati pentru sistemul de alimentare cu apa 
II.I a) Pierderea de apa in retea exprimata ca raport intre cantitatea de apa furnizata si cea intrata in sistem. Avind in vedere prevederile art.116 din cadrul Regulamentul serviciului de apa si de canalizare “Pierderile de apa in retea se considera ca fiind normale daca au valori sub 15% din cantitatea totala intrata in sistemul de distributie”; “Procentele mai mari de 35% ale pierderilor de apa pe retelele de distributie sunt considerate anormale si impun alocarea unor surse pentru executarea de lucrari care sa asigure incadrarea in procentele admisibile”, urmarind rezultatele acestui indicator pe trimestrele I 2022-33%, trimestrul II 2022-37%, trimestrul III 2022 – 33%, trimestrul IV 2022-32.7%, an 2023: trim I 39%, trim II 37%, trim III 38%, trim IV 31,3%, pe anul 2024: trim I- 39%, trim II-37%, trim III-35%, trim IV-33% si pe primele trei trimestre ale anului 2025: trim I- 36%, trim II-37,6%, trim III-33% coroborat cu prevederile  din cadrul Contractului de Delegare a gestiunii, unde tinta totala a sistemelor pe anul 2018 -38%, iar tinta pe 2033 trebuie sa fie 30%,  se propune acceptarea unui urmatoarelor procente: trim I-34%; trim II-34%, trim III-34%, trim IV-32%, aceleasi procente aprobate pentru anul 2025. De asemenea in conformitate cu prevederile art 132 din Regulamentului serviciilor se recomanda realizarea unui audit al pierderilor ca prim pas in stabilirea unei strategii de reducere a pierderilor.
II.I.b) gradul de extindere al retelei exprimat ca raport intre lungimea retelei data in functiune la inceputul perioadei si cea de la sfirsitul perioadei luate in calcul. Tinind cont de adresa nr. 15279/14.11.2025 emisa de catre operatorul Secom S.A. prin care ne-a fost comunicat faptul ca in trimestrul III 2026 vor fi receptionate si puse in functiune retele de distributie noi (extinderi) cu o lungime de ~ 1,035 km coroborat cu lungimea actuala a retelelor de distributie de 246,3 km rezulta o tinta de 99,6% pe trimestrul IV si de 100% pe celelalte trimestre, cind lungimile retelelor vor ramine nemodificate.
II.I.c) Consumul specific de energie electrica pentru furnizarea apei, calculat ca raport intre cantitatea totala de energie consumata trimestrial/anual pentru functionarea sistemului si cantitatea de apa furnizata. Avindu-se in vedere consumul specific aferent anului 2022  de : trim I-0,7kwh/m³, trim II-0,64 kwh/m³, trim III-0,63kwh/m³, trim IV-0,6 kwh/m³, coroborat cu un indicator realizat pe anul 2023 : trim I-0,7 kwh/m³, trim II- 0,65 kwh/m³, trim III- 0,6 kwh/m³,  trim IV-0,7 kwh/m³, indicatorii realizati pe anul 2024: trim I- 0,68 kwh/m³, trim II- 0,65 kwh/m³, trim III- 0,6 kwh/m³, trim IV-0,6 kwh/m³, iar pe primele trei trimestre ale anului 2025: trim I-0,7 kwh/m³, trim II- 0,7 kwh/m³, trim III- 0,6 kwh/m³, se propun ca tinta urmatorii indicatori: trim I-0.6 kwh/m³, trim II-0,6 kwh/m³, trim III- 0,6 kwh/m³, trim IV- 0,6 kwh/m³. Au fost avute in vedere si prevederile art. 130 din cadrul Regulamentului serviciului de alimentare cu apa si de canalizare “Pentru eficientizarea activitatii de distributie a apei, se va acorda o atentie deosebita monitorizarii si reducerii pierderilor de apa, mai ales in cazul utilizarii unei surse de apa sarace, daca solul este sensibil la inmuiere sau daca apa apa este adusa cu un efort energetic mare (peste>0,5kwh/m³)”.
II.I.d) durata zilnica de alimentare cu apa calculata ca raport intre numarul mediu zilnic de ore in care se asigura apa la utilizator si 24 ore, pe categorii de utilizatori. In conformitate cu prevederile art.1 alin.4 lit d) din Legea 51/2006 a serviciilor comunitare de utilităţi publice, serviciile de utilităţi publice fac obiectul unor obligaţii specifice de serviciu public în scopul asigurării unui nivel ridicat al calităţii siguranţei şi accesibilităţii, egalităţii de tratament, promovării accesului universal şi a drepturilor utilizatorilor şi au printre altele si particularitatea ca au caracter permanent şi regim de funcţionare continuu. De asemenea in cadrul Ordinului 88/2007 al ANRSC art. 231 se prevede faptul ca trebuie sa se asigure continuitatea din punct de vedere cantitativ si calitativ. In consecinta, se propune admiterea unui indicator de 100% pe toate trimestrele.

II.I e) gradul de acoperire exprimat ca raport intre lungimea retelei de distributie si lungimea totala a strazilor. Avind in vedere lipsa informatiei cu privire la lungimea totala a strazilor nu poate fi propus nici un indicator. In situatia receptionarii acestora informatii propunerea de indicator va fi actualizata.
II.I f) gradul de contorizare exprimat ca raport intre numarul de utilizatori care au contoare la bransament si  numarul total de utilizatori. Avind in vedere faptul ca nu mai exista utilizatori necontorizati,  rezulta ca si indicator propus un procent de 100%.

Indicatori de performanta garantati pentru sistemul de canalizare 

II.II. a) gradul de deservire exprimat ca raport intre lungimea retelei de canalizare si lungimea totala a strazilor. Avind in vedere lipsa informatiei cu privire la lungimea totala a strazilor nu poate fi propus nici un indicator. In situatia receptionarii acestora informatii propunerea de indicator va fi actualizata.
II.II. b) gradul de extindere al retelei de canalizare exprimat ca raport intre lungimea strazilor cu sistem de canalizare data in functiune la inceputul perioadei luate in calcul si cea de la sfirsitul perioadei luate in calcul. Tinind cont de adresa nr. 15279/14.11.2025 emisa de catre operatorul Secom S.A. prin care ne-a fost comunicat faptul ca in trimestrul III 2025 vor fi receptionate si puse in functiune retele de canalizare noi (extinderi) cu o lungime de ~ 1,497 km coroborat cu lungimea actuala a retelelor de canalizare de 163,09km rezulta o tinta de 99,1% pe trimestrul III si de 100% pe celelalte trimestre, cind lungimile retelelor vor ramine nemodificate.

II.II. c) consumul specific de energie electrica pentru evacuarea si epurarea apelor uzate, calculate ca raport intre cantitatea totala de energie electrica consumata trimestrial/anual pentru asigurarea serviciului si cantitatea de apa uzata evacuata. Avind in vedere consumul rezultat pe anul 2022, respectiv trim I-0.06kwh/m³, trim II-0.05kwh/m³, trim III-0.04 kwh/m³, trim IV-0,04, coroborat cu consumurile rezultate pe anul 2023, respectiv: trim I-0,06 kwh/m³, trim II- 0,07 kwh/m³, trim III-0,07 kwh/m³, trim IV- 0,07 kwh/m³ consumurile pe anul 2024: trim I- 0,13 kwh/m³, trim II-0,13 kwh/m³, trim III-0,13 kwh/m³, trim IV- 0,13 kwh/m³ si consumurile inregistrate pe primele trei trimestre ale anului 2025, respectiv 0,15 kwh/m³ pe fiecare trimestru in parte,  se propune aprobarea urmatoarelor tinte: trim I- 0,18 kwh/m³, trim II- 0,16 kwh/m³, trim III- 0,16 kwh/m³, trim IV- 0,18 V. S-a avut in vedere faptul ca nu exista elemente care sa certifice finalizarea si receptionarea lucrarilor de extindere a statiei de epurare din municipiu cu treapta biologica si tertiara in cursul anului 2026, dar s-a luat in calcul punerea in functiune a statiei de epurare din Gura Vaii. 
Avindu-se in vedere cele specificate anterior, se propun spre aprobare indicatorii pentru UAT Drobeta Turnu Severin, rezultati din prezentul studiu.
